એક દૂરના ઓળખીતાના કહેવાથી આ ઍપાર્ટમેન્ટમાં ચોકીદારની નોકરી મળી. આછી પાતળી આવક સાથે રહેવાની નાની ખોલી મળી એ મોટી મહેરબાની હતી. સંઘર્ષમાં ટકવા નાના સરખા ટેકાની પણ જરૂર હતી. પંડિત દેવદત્તના કહેવાથી બાળ લલિતને મંજુલાને સાંજે સાંજે તેમની સંગીતશાળામાં મોકલવા માંડ્યો. પંડિતજીએ મંજુલાને ધીરજ બંધાવી હતી કે તેઓ લલિતને તૈયાર કરશે પરંતુ તેના માટે કશું પણ લેશે નહિ. તેમને માટે એક ઉત્તમ શિષ્ય તૈયાર થવો એ જ મોટું મહેનતાણું હતું.